Beszámoló a Martfűi Városfejlesztési Nonprofit Kft. 2013.-2014. évi tevékenységéről
1.  Ingatlankezelési ágazat

A Martfűi Városfejlesztési Nonprofit Kft. 2013. január 1-én kezdte meg a valós gazdasági tevékenységét 3 fő munkavállalóval a vagyonkezelésbe átvett ingatlanok működtetésére.  
Ezek a következőek:  
Lakás célú:
· Garzonlakások,
· Bérlők Háza II.-III.
· Szobabérlők háza

· valamint a 28 bérlakás
Nem lakás célú: 
· Bata utca 4. szám alatt található vendéglakás

· a Bérlők Háza III-ban kialakított vendégszobák
továbbá 2014. augusztusától:

· a Martfű, Szolnoki út 123. szám alatt található ingatlan
· a Mártírok út 4. szám alatt található 313 m2 alapterületi ingatlan rész
· Gesztenye sor 1. szám alatt található ingatlan 97 m2 helységét
 Az első időszakban a legfontosabb munkák a következők voltak:
· Szerződések átkötése a közüzemi szolgáltatókkal

· iroda kialakítása

· működési feltételek megteremtése (könyvelő-számlázó program, szabályzatok, stb.)

· új szerződések kötése a bérlőkkel / a régiek módosítása
A továbbiakban folyamatosan meglévő feladatok:

Lakáscélú ingatlanok:
· Új bérlőkkel szerződéskötés (kiutalás készítés, közüzemi mérőórák átírása stb.)

· lakások bérlő részére történő átadása, visszavétele
· Régi szerződések karbantartása 

· Lakásigények nyilvántartása 

· Bérleti díjak kiszámlázása, bérleti díj beszedés, 
· Szállítói számlák kezelése

· Bérlői tartozások kezelése
· Bérlemények állagmegóvása, karbantartása

· az ingatlanok működésének biztosítása

Nem lakáscélú ingatlanok:
· a nem lakáscélú helyiség bérlőnek történő átadása, bérlőtől visszavétele

· szerződések megkötése

· Bérleti díjak kiszámlázása, bérleti díj beszedés, hátralékok behajtása

· bérlemények állagmegóvása, karbantartása
· az ingatlanok működésének biztosítása

Első lépésben valamennyi bérlővel új bérleti szerződét kellett kötni. A szerződéskötés feltétele volt, hogy ha volt az ügyfélnek a Martfű Város Önkormányzat Településellátó Szervezete felé tartozása, akkor azt írásba foglalva elismerje.

Ez a 109 bérlőből 64 bérlőt érintett több mint 12,5 millió forint kintlévőséggel.
Ebből látható, hogy a bérlők nagy része hosszabb távon is fizetési problémákkal küzd és ez a mai napig így van. Így a munkánk legnagyobb része abból áll, hogy a kintlévőségeket behajtsuk, illetve megpróbáljuk a további eladósodást mérsékelni / megakadályozni. 

Ehhez fizetési megállapodásokat kell kötni, akit lehetett adósságkezelési program be kell vonni, illetve ezen megállapodások betartását folyamatosan nyomon kell követni. Mindezek ellenére igen sok volt a nem együttműködő bérlő így élnünk kellet a bérleti jogviszony felmondásával is. A helyzet kezelésében nagy segítséget kapunk az önkormányzat Egészségügyi, Foglalkoztatási és Szociális bizottságától és a Gyermekjóléti és Szociális Szolgáltató Központtól. Ennek eredményeként már a tavalyi évhez képest is csökken a kintlévőségek növekedése. 
A bérlők Háza III. 75 %-os kihasználtságú a többi ingatlan közel 100 %-os kihasználtság mellett üzemel. Ez azt jelenti, hogy van igény az ilyen típusú bérleményekre a városban, még ha a bérbeadásnál nehéz eldönteni, hogy a bérlő hosszú távon fizetőképes marad-e. Jellemzően az alacsony jövedelmű és/vagy családi problémákkal rendelkező személyek közül kerülnek az új bérlők.
A feladatellátás során az alábbi problémákkal kell szembenéznünk: 
Az Ingatlankezelési ágazat folyamatosan anyagi nehézségekkel küzd. A 2014. augusztusától bérbeadásra átvett ingatlanokból befolyt összegek valamint a szociális intézkedési terv hozadékaként némileg javult a pénzügyi helyzet, így jelenleg kifizetetlen számláink a vízszolgáltató kivételével nincsenek. Ezt pénzügyi lehetősségeink szerint igyekszünk kiegyenlíteni, de így is az 1,7 millió forintos hátralékból még közel 1,2 millió forint lejárt határidejű tartozásunk van. A Kft. megalakulásakor gondolva a megnyerhető pályázatokra , fejlesztésekre belépett az ÁFA- körbe.  Miután eddig csak önerőből minimális értékű javításokat , „fejlesztéseket” tudtunk végrehajtani és sok a bérlői kifizetetlen számla a költségvetéshez képest jelentős az ÁFA befizetési kötelezettségünk. Ebből látszódik, hogy a Kft. pénzügyileg nincs felkészülve jelentősebb felújításra, egy-egy váratlan nagyobb kiadásra.
Az Önkormányzattól kezelésre átvett ingatlanok műszakilag rendkívül rossz állapotban vannak, melyek felújítása évek óta megoldatlan probléma. Az ebből adódó folyamatos karbantartási igényünket a Városüzemeltetés nehezen tudja megoldani. 
Garzon: 

· A fűtésrendszer és használati meleg víz készítés nem megfelelő kialakítása.
· A nyílászárók rossz állapota.
·  Külső hőszigetelés hiánya.
· A közös használatú helységek nagymértékű elhasználtsága.

· A kazánház statikailag való helyrehozása.
· A bérlők kerékpár és egyéb eszközök tárolási igényének megoldatlansága.

· Villámvédelem megoldása 

Bérlők II.-III.

· A nyílászárók rossz állapota.

· A közös használatú helységek nagymértékű elhasználtsága.

· Külső hőszigetelés hiánya.

· A bútorzatok elhasználtsága

· Villámvédelem megoldása 

· Tűzcsapok rendbehozatala

Bérlők Háza I.

· A nyílászárók rossz állapota.

· Külső hőszigetelés hiánya.

· Villámvédelem megoldása 

· Tűzcsapok rendbehozatala

Bérlakások, vendéglakások:
· Műszaki berendezések elavultsága
· Bútorzat elhasználtsága

Az önkormányzattól átvett számítástechnikai eszközök egy része tekintettel a megnövekedett feladatokra, a számítógépeken lévő operációs rendszerek támogatásának hiánya miatt elavulttá váltak.

Ez veszélyezteti a napi feladatok ellátását valamint a számítógépeken lévő adatok biztonságát.

További veszélyforrás, hogy ezekről számítógépekről történik az online banki tevékenység is.

A Kft. Ingatlangazdálkodási ágazatának ezért 2 db korszerű számítógépre (operációs rendszerrel, irodai alkalmazással) valamint 1 db szünetmentes tápegységre lenne szüksége a biztonságos munkavégzéshez.

Ezek beszerzéséhez a Tulajdonos anyagi segítségét kértük. A Kft. felügyelőbizottsága és az Önkormányzat pénzügyi bizottsága támogatását adta az eszközök beszerzésére, de a végleges jóváhagyás elmaradt.

A mosodai feladatokra egy háztartási célra gyártott mosógépet vettünk át, ami várhatóan nem tudja hosszú távon kiszolgálni a felmerülő igényeket.
További problémát jelent, hogy különböző generációk laknak zsúfolt helyen, így napi szinten vannak nézeteltérések, melynek kezelése elbírálása nem egyszerű feladat. Hosszabb távon további megoldandó feladat lesz az egyre idősebb/betegebb bérlők helyzetének megoldása.
Mindezek mellett az Önkormányzati mobiltelefonos flotta szolgáltatató cseréjét is le kellett bonyolítania a Kft.nek.  Első körben közel négyszáz flotta tagot ki kellett értesíteni valamint tájékoztatni, hogy a régi flotta rendszert az Önkormányzat nem kívánja folytatni. Az új flottába be nem férő ügyfeleknek a” tulajdonos-váltásában” kellett közreműködni. Majd a szolgáltatóval való elszámolásban a volt flotta tagok ügyében kellett eljárni.
Az új flotta kialakításánál közel 150 számhordozást valamint közel ennyi készülékvásárlást kellett lebonyolítani.
Martfű, 2014. november 11.


Gonda Lajos 

